**ข้อแนะนำสำหรับการขออนุญาตก่อสร้างอาคาร**

สำหรับการขออนุญาตก่อสร้าง ดัดแปลง รื้อถอน อาคารภายในเขตองค์การบริหารส่วนตำบลภูเวียง จังหวัดขอนแก่น**1.) เอกสารที่จะต้องใช้ประกอบการขออนุญาตก่อสร้างอาคาร**

- สำเนาบัตรประจำตัวประชาชน เจ้าของอาคาร (ผู้ขออนุญาตก่อสร้าง) 1 ชุด

- สำเนาทะเบียนบ้าน เจ้าของอาคาร (ผู้ขออนุญาตก่อสร้าง) 1 ชุด

- แบบแปลน 2 ชุด

- ใบแจ้ง/รับแจ้งการย้ายที่อยู่ (ท.ร.6 และ ท.ร.9) ขอจาก ***ที่ทำการผู้ใหญ่บ้านแต่ละหมู่บ้าน***

- สำเนาโฉนดที่ดิน , น.ส.3. , น.ส.3.ก , สค.1 หรืออื่นๆ เจ้าของที่ดิน ***(ถ่ายทุกหน้า ห้ามย่อ)*** 1 ชุด

- หนังสือยินยอมให้ปลูกสร้างในที่ดิน (กรณีผู้ขออนุญาต มิใช่เจ้าของที่ดิน) พร้อมแนบ สำเนาทะเบียนบ้าน 1 ชุด, สำเนาบัตรประจำตัว 1 ชุด

- หนังสือยินยอมให้ก่อสร้างชิดเขต (กรณีชิดเขตที่ดิน ข้างเคียง) พร้อมแนบสำเนาทะเบียนบ้าน 1 ชุด, สำเนาบัตรประชาชน 1 ชุด, สำเนาโฉนด 1 ชุด

- หนังสือรับรองการจดทะเบียน วัตถุประสงค์ และผู้มีอำนาจลงชื่อแทน นิติบุคคลผู้ขออนุญาต ที่ออกให้เกิน 6 เดือน (กรณีนิติบุคคลเป็นผู้ขออนุญาต)

- หนังสือแสดงว่าเป็นผู้จัดการหรือผู้แทนซึ่งเป็นผู้ดำเนินการของนิติบุคคล (กรณีที่นิติบุคคลเป็นผู้ขออนุญาต)

- หนังสือยินยอมให้ก่อสร้างจากธนาคาร (กรณีที่ดินติดภาระจำนองธนาคาร)

- หนังสือรับรองประกอบวิชาวิศวกรรม และ/หรือ สถาปัตยกรรม (กรณีที่อาคารเข้าข่ายการควบคุมวิศวกรรม และ/หรือ สถาปัตยกรรม)

- รายการคำนวณของวิศวกรรม จำนวน 1 ชุด

- หนังสือมอบฉันทะหรือมอบอำนาจตามกฎหมาย (กรณีผู้ขออนุญาตมิได้มาขอด้วยตนเอง) ผู้รับมอบเตรียมสำเนาทะเบียนบ้าน 1 ชุด , สำเนาบัตรประชาชน 1 ชุด

**ค่าธรรมเนียมและใบอนุญาต**

**ค่าใบอนุญาตต่างๆ**

- ใบอนุญาตก่อสร้าง ฉบับละ 20 บาท

- ใบอนุญาตดัดแปลง ฉบับละ 10 บาท

- ใบอนุญาตรื้อถอน ฉบับละ 10 บาท

- ใบอนุญาตเคลื่อนย้าย ฉบับละ 10 บาท

- ใบอนุญาตเปลี่ยนการใช้ ฉบับละ 20 บาท

- ใบรับรอง ฉบับละ 100 บาท

- ใบแทนใบอนุญาตหรือใบแทนใบรับรอง ฉบับละ 5 บาท

**ค่าธรรมเนียมการตรวจแบบแปลน (คิดตามพื้นที่ของอาคาร)**

- อาคารซึ่งสูงไม่เกินสองชั้นหรือสูงไม่เกิน 12 เมตร ตารางเมตรละ 0.50 บาท

- อาคารที่สูงเกินสองชั้นแต่ไม่เกินสามชั้น หรือสูงเกิน 12 เมตร แต่ไม่เกิน 15 เมตร ตารางเมตรละ 2 บาท

- อาคารซึ่งสูงเกินสามชั้นหรือสูงเกิน 15 เมตร ตารางเมตรละ 4 บาท

- อาคารซึ่งมีพื้นรับน้ำหนักบรรทุกเกิน 500 กิโลกรัมต่อ 1 ตารางเมตร ตารางเมตรละ 4 บาท

- พื้นที่จอดรถ ที่กลับรถ และทางเข้าออกของรถ ตารางเมตรละ 0.50 บาท

- ป้าย ตารางเมตรละ 4 บาท

- อาคารประเภทซึ่งต้องวัดความยาว เช่น เขื่อน ท่อหรือทางระบายน้ำ รั้ว กำแพง คิดตามความยาว เมตรละ 1 บาท

**การต่ออายุใบอนุญาต**

ใบอนุญาตก่อสร้าง ดัดแปลง รื้อถอน หรือเคลื่อนย้ายอาคารจะมีอายุตามที่กำหนดไว้ในใบอนุญาตเท่านั้น ถ้าผู้ได้รับใบอนุญาตมีความประสงค์จะขอต่ออายุใบอนุญาต จะต้องยื่นคำขอต่ออายุต่อเจ้าพนักงานท้องถิ่นก่อนใบอนุญาตนั้นสิ้นอายุ

***\*\*หมายเหตุ\*\****

สำเนาเอกสารต้องให้เซ็นต์รับรองสำเนาถูกต้องแบบฟอร์มคำร้องต่างๆ ขอได้ที่ ***กองช่าง องค์การบริหารส่วนตำบลภูเวียง***